CELEX: 52015PC0417
Language: sl
Date: 2015-09-03
Title: Predlog SKLEP SVETA o stališču, ki ga Evropska unija zavzame v zvezi s sprejetjem sklepa Skupnega odbora EU-EFTA za poenostavitev formalnosti v blagovni trgovini in sklepa Skupnega odbora EU-EFTA za skupni tranzitni postopek glede povabila Republiki Srbiji, da pristopi h Konvenciji o poenostavitvi formalnosti v blagovni trgovini in h Konvenciji o skupnem tranzitnem postopku

EVROPSKA KOMISIJA
            Bruselj, 3.9.2015
            COM(2015) 417 final
            2015/0186(NLE)
            Predlog
            SKLEP SVETA
            o stališču, ki ga Evropska unija zavzame v zvezi s sprejetjem sklepa Skupnega odbora EU-EFTA za poenostavitev formalnosti v blagovni trgovini in sklepa Skupnega odbora EU-EFTA za skupni tranzitni postopek glede povabila Republiki Srbiji, da pristopi h Konvenciji o poenostavitvi formalnosti v blagovni trgovini in h Konvenciji o skupnem tranzitnem postopku 
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Razlogi za predlog in njegovi cilji
            
            
               Konvencija o poenostavitvi formalnosti v blagovni trgovini in Konvencija o skupnem tranzitnem postopku sta bili sklenjeni 20. maja 1987 med Evropsko skupnostjo in državami Efte. 
            
            
               Sporočilo Evropske komisije Evropskemu parlamentu in Svetu iz leta 2001 o strategiji za pripravo držav kandidatk na pristop h konvencijama ES-EFTA iz leta 1987 o skupnem tranzitnem postopku in poenostavitvi formalnosti v blagovni trgovini, ki mu je sledilo sporočilo Evropske komisije Evropskemu parlamentu in Svetu iz leta 2010 o strategiji priprave nekaterih sosednjih držav na pristop h konvencijama ter sklepi Sveta z dne 14. aprila 2011 o potrditvi pristopa, sprejetega v obeh sporočilih, predvidevajo podporo številnim državam v njihovih prizadevanjih za pristop h konvencijama. 
            
            
               Namen tega sklepa je sprejeti skupno stališče EU o osnutku sklepa št. .../2015 Skupnega odbora EU-EFTA za poenostavitev formalnosti v blagovni trgovini ter o osnutku sklepa št. .../2015 Skupnega odbora EU-EFTA za skupni tranzitni postopek, da se k pristopu h konvencijama povabi Republiko Srbijo.
            
            
               Usklajenost z obstoječimi predpisi s področja zadevne politike
            
            
               Na področju, na katero se nanaša predlog, ni veljavnih določb.
            
            
               Usklajenost z drugimi politikami Unije
            
            
               Predlog je usklajen s strategijo spodbujanja konkurenčnosti in gospodarske rasti EU.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               Pravna podlaga
            
            
               Konvenciji določata ukrepe za lažji pretok blaga med Evropsko unijo, Republiko Islandijo, nekdanjo jugoslovansko republiko Makedonijo, Kraljevino Norveško, Švicarsko konfederacijo in Republiko Turčijo.
            
            
               Republika Srbija želi pristopiti h konvencijama, potem ko je izpolnila pravne in strukturne zahteve ter zahteve v zvezi z informacijsko tehnologijo, ki so pogoji za pristop.
            
            
               V skladu z določbami člena 11(3) Konvencije o poenostavitvi formalnosti v blagovni trgovini in z določbami člena 15(3) Konvencije o skupnem tranzitnem postopku Skupna odbora EU-EFTA s sklepom povabita tretjo državo v smislu člena 1(2) oziroma člena 3(1)(c), da pristopi h konvencijama v skladu s postopkom iz člena 11a oziroma člena 15a.
            
            
               Skupna odbora EU-EFTA izdata povabili, ko država dokaže, da se je sposobna prilagoditi podrobnim pravilom za uporabo določb konvencij. 
            
            
               Na podlagi mandata delovnih skupin EU-EFTA za skupni tranzitni postopek in poenostavitev formalnosti v blagovni trgovini je ocenjevalna misija, ki je ocenjevala predvsem prilagoditev nacionalnih carinskih predpisov Republike Srbije, vzpostavitev struktur za upravljanje postopka in izvajanje novega računalniškega tranzitnega sistema (NCTS), ki omogoča uporabo skupnega tranzitnega postopka, ugotovila, da so pogoji za povabili izpolnjeni.
            
            
               Sorazmernost
            
            
               Predlog je skladen z načelom sorazmernosti iz naslednjih razlogov:
            
         
         
            
               Predlagani način ukrepanja je edini možen.
            
            
               Predlagani način ukrepanja nima finančnih posledic.
            
            
               Izbira instrumenta
            
            
               Predlagani instrumenti: Sklep.
            
            
               Ni drugih primernih instrumentov.
            
            
               3.REZULTATI EX POST VREDNOTENJ, POSVETOVANJ Z ZAINTERESIRANIMI STRANMI IN OCEN UČINKA
            
            
               Posvetovanja z zainteresiranimi stranmi
            
            
               Posvetovanje z odobritvijo osnutka sklepa št. .../2015 Skupnega odbora EU-EFTA za poenostavitev formalnosti v blagovni trgovini ter osnutka sklepa št. .../2015 Skupnega odbora EU-EFTA za skupni tranzitni postopek glede povabila Republiki Srbiji, da pristopi h konvencijama, je bilo opravljeno z državami članicami v okviru oddelka za carinski status in tranzit Odbora za carinski zakonik in s pogodbenicami konvencij v okviru delovnih skupin EU-EFTA za skupni tranzitni postopek in poenostavitev formalnosti v blagovni trgovini. 
            
            
               Povzetek in upoštevanje odgovorov:
            
            
               Pozitivno mnenje.
            
            
               Zbiranje in uporaba strokovnih mnenj
            
            
               Strokovno mnenje ni bilo potrebno.
            
            
               Ocena učinka
            
            
               Pristop h konvencijama je del predpristopne strategije Republike Srbije v njenem procesu pristopa k Evropski uniji. Omogočil bo uskladitev s pravnim redom EU na področju tranzita. Uvedba skupnega tranzitnega postopka v Republiki Srbiji kot alternative postopku TIR bo dodatno olajšala tranzit, zmanjšala stroške in omogočila povečanje trgovine.
            
            
               4.PRORAČUNSKE POSLEDICE
            
            
               Predlog ne vpliva na proračun EU.
            
            
            
               2015/0186 (NLE)
            
            
               Predlog
            
            
               SKLEP SVETA
            
         
         
            
               o stališču, ki ga Evropska unija zavzame v zvezi s sprejetjem sklepa Skupnega odbora EU-EFTA za poenostavitev formalnosti v blagovni trgovini in sklepa Skupnega odbora EU-EFTA za skupni tranzitni postopek glede povabila Republiki Srbiji, da pristopi h Konvenciji o poenostavitvi formalnosti v blagovni trgovini in h Konvenciji o skupnem tranzitnem postopku 
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Člen 11(3) Konvencije med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko ter Švicarsko konfederacijo o poenostavitvi formalnosti v blagovni trgovini
                  1
                (v nadaljnjem besedilu: Konvencija o poenostavitvi formalnosti v blagovni trgovini) pooblašča Skupni odbor EU-EFTA, ustanovljen z navedeno konvencijo, da s sklepom sprejme povabila tretjim državam v smislu člena 1(2) za pristop k navedeni konvenciji v skladu s členom 11a.
            
            
               (2)Člen 15(3) Konvencije med Evropsko gospodarsko skupnostjo, Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o skupnem tranzitnem postopku
                  2
                (v nadaljnjem besedilu: Konvencija o skupnem tranzitnem postopku) pooblašča Skupni odbor EU-EFTA, ustanovljen z navedeno konvencijo, da s sklepom sprejme povabila tretjim državam v smislu člena 3(1)(c) za pristop k navedeni konvenciji v skladu s členom 15a.
            
            
               (3)Primerno je določiti stališče, ki ga bo Unija zavzela v okviru omenjenih skupnih odborov glede sklepov o povabilu Republiki Srbiji, naj pristopi k navedenima konvencijama.
            
            
               (4)Stališče Unije v navedenih skupnih odborih bi moralo zato temeljiti na priloženih osnutkih sklepov –
            
            
               SPREJEL NASLEDNJI SKLEP: 
            
            
               Člen 1
            
            
               Stališče Unije v Skupnem odboru EU-EFTA za poenostavitev formalnosti v blagovni trgovini glede povabila Republiki Srbiji za pristop h Konvenciji o poenostavitvi formalnosti v blagovni trgovini temelji na osnutku sklepa navedenega skupnega odbora, ki je priložen k temu sklepu.
            
            
               Člen 2
            
            
               Stališče Unije v Skupnem odboru EU-EFTA za skupni tranzitni postopek glede povabila Republiki Srbiji za pristop h Konvenciji o skupnem tranzitnem postopku temelji na osnutku sklepa navedenega skupnega odbora, ki je priložen k temu sklepu.
            
            
               Člen 3
            
            
               Ko Republika Srbija izpolni tehnične pogoje za pristop, predstavnik Unije v skupnih odborih iz členov 1 in 2 predlaga sklepe o povabilu Republiki Srbiji, da pristopi h konvencijama, in o teh sklepih glasuje v skladu s členoma 1 in 2 tega sklepa.
            
            
               Člen 4
            
            
               Sklep Skupnega odbora EU-EFTA za poenostavitev formalnosti v blagovni trgovini in sklep Skupnega odbora EU-EFTA za skupni tranzitni postopek se po sprejetju objavita v Uradnem listu Evropske unije.
            
            
               Člen 5
            
            
               Ta sklep začne veljati na dan sprejetja.
            
         
         
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 134, 22.5.1987, str. 2.
               
               
                  
                     (2)
                  UL L 226, 13.8.1987, str. 2.
               
            
      
    ---documentbreak--- 
      
         
               EVROPSKA KOMISIJA
            Bruselj, 3.9.2015
            COM(2015) 417 final
            PRILOGI
            k
            predlogu sklepa Sveta
            o stališču, ki ga Evropska unija zavzame v zvezi s sprejetjem sklepa Skupnega odbora EU-EFTA za poenostavitev formalnosti v blagovni trgovini in sklepa Skupnega odbora EU-EFTA za skupni tranzitni postopek glede povabila Republiki Srbiji, da pristopi h Konvenciji o poenostavitvi formalnosti v blagovni trgovini in h Konvenciji o skupnem tranzitnem postopku 
            
               
         
         
            
               PRILOGI
            
            
               k
            
            
               predlogu sklepa Sveta
            
            
               o stališču, ki ga Evropska unija zavzame v zvezi s sprejetjem sklepa Skupnega odbora EU-EFTA za poenostavitev formalnosti v blagovni trgovini in sklepa Skupnega odbora EU-EFTA za skupni tranzitni postopek glede povabila Republiki Srbiji, da pristopi h Konvenciji o poenostavitvi formalnosti v blagovni trgovini in h Konvenciji o skupnem tranzitnem postopku 
            
            
               PRILOGA 1
            
            
               Predlog sklepa št. .../2015 Skupnega odbora EU-EFTA za poenostavitev formalnosti v blagovni trgovini glede povabila Republiki Srbiji, da pristopi h Konvenciji z dne 20. maja 1987 o poenostavitvi formalnosti v blagovni trgovini 
               
            
               SKUPNI ODBOR EU-EFTA JE –
            
            
               ob upoštevanju Konvencije z dne 20. maja 1987 o poenostavitvi formalnosti v blagovni trgovini
                  1
                (v nadaljnjem besedilu: Konvencija), zlasti člena 11(3) Konvencije,
            
            
            
               ob upoštevanju naslednjega:
            
            
               1)
                     Izmenjavo blaga z Republiko Srbijo bi se spodbudilo s poenostavitvijo formalnosti, ki vplivajo na blagovno trgovino med Republiko Srbijo ter Evropsko unijo, Republiko Islandijo, Kraljevino Norveško, Švicarsko konfederacijo in Republiko Turčijo.
            
            
               2)
                     Da se ta izmenjava blaga spodbudi, je treba Republiko Srbijo povabiti, da pristopi h Konvenciji –
            
            
               SPREJEL NASLEDNJI SKLEP:
            
            
               Člen 1
            
            
               V skladu s členom 11a Konvencije se Republiko Srbijo povabi, da pristopi h Konvenciji s 1. decembrom 2015.
            
            
               Člen 2
            
            
               Ta sklep začne veljati na dan sprejetja.
            
            
               V                     ,               2015,
            
            
                  
            
         
         
            
               Za Skupni odbor EU-EFTA
            
            
                  
                     
                     
                     
                     
                     
                     Predsednik
            
            
               PRILOGA 2
            
            
               Predlog sklepa št. .../2015 Skupnega odbora EU-EFTA za skupni tranzitni postopek glede povabila Republiki Srbiji, da pristopi h Konvenciji z dne 20. maja 1987 o skupnem tranzitnem postopku 
            
            
               SKUPNI ODBOR EU-EFTA JE –
            
            
               ob upoštevanju Konvencije z dne 20. maja 1987 o skupnem tranzitnem postopku
                  2
                (v nadaljnjem besedilu: Konvencija), zlasti člena 15(3)(e) Konvencije,
            
            
               ob upoštevanju naslednjega:
            
            
               (1)
                     Trgovina z Republiko Srbijo bi se spodbudila s skupnim tranzitnim postopkom za blago, ki se prevaža med Republiko Srbijo ter Evropsko unijo, Republiko Islandijo, nekdanjo jugoslovansko republiko Makedonijo, Kraljevino Norveško, Švicarsko konfederacijo in Republiko Turčijo.
            
            
               (2)
                     Da se ta postopek izvede, je treba Republiko Srbijo povabiti, da pristopi h Konvenciji –
            
            
               SPREJEL NASLEDNJI SKLEP:
            
            
               Člen 1
            
            
               V skladu s členom 15a Konvencije se Republiko Srbijo povabi, da pristopi h Konvenciji s 1. decembrom 2015. 
            
            
               Člen 2
            
            
               Ta sklep začne veljati na dan sprejetja.
            
            
               V                     ,               2015, 
            
            
            
                  
                     
                     
                     
                     
                     
                     
            
            
               Za Skupni odbor EU-EFTA
            
            
                  
                     
                     
                     
                     
                     
                     Predsednik
            
            
         
         
            
                  
                     (1)
                  UL L 134, 22.5.1987, str. 2.
               
               
                  
                     (2)
                  UL L 226, 13.8.1987, str. 2.